《泉崎夜月》
清代·费锡章

蓬瀛望不极，复此憩流泉。共许心如水，相看月在天。

归云笼岛树，远火黯渔船。回首中华路，几疑傍斗边。

作者简介：（?—1817）清浙江归安人，字焕槎，又字西墉。乾隆四十九年举人。嘉庆间官至顺天府尹。尝奉使琉球册封。因坐事降级留任。博学工文，有经世志。有《续琉球国志略》、《治平要略》、《赐砚斋集》等。